TAGYON KÖZSÉG ÖNKORMÁNYZATA
8272 Tagyon, Petőfi u. 10.

[bookmark: _Hlk75771272]Szám: TA/222-3/2025. 

J E G Y Z Ő K Ö N Y V

Készült:	Tagyon Község Önkormányzata Képviselő-testülete 2025. május 29-én 7.30 órakor megtartott nyilvános üléséről

Az ülés helye:	Faluház (Tagyon, Petőfi u. 10.) polgármesteri iroda

Jelen vannak:	Gyarmati Kornél			polgármester
	Steierlein István			alpolgármester 
	Gyarmati-Piszker Hajnalka 
	Kránicz Sándor 			 
	Szelei Bálint 			képviselők

Tanácskozási joggal megjelent:
	dr. Varga Viktória 			jegyző, jegyzőkönyvvezető
	

Gyarmati Kornél polgármester: Köszönti az ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.

A napirendet a képviselő-testület egyhangú szavazással elfogadja. 

NAPIREND

1)  	A 2024. évben elvégzett belső ellenőrzés tapasztalatairól szóló jelentés megtárgyalása
	Előterjesztő: dr. Varga Viktória jegyző

2)  	A 2024. évi költségvetés végrehajtásáról szóló rendelet megalkotása
	Előterjesztő: Gyarmati Kornél polgármester

3)  	A Zánkai Közös Önkormányzati Hivatal 2024. évi költségvetésének végrehajtása és zárszámadása
	Előterjesztő: Gyarmati Kornél polgármester

4)  	A 2024. évi gyermekjóléti és gyermekvédelmi tevékenység átfogó értékelése
	Előterjesztő: Gyarmati Kornél polgármester


NAPIREND TÁRGYALÁSA

1)  	A 2024. évben elvégzett belső ellenőrzés tapasztalatairól szóló jelentés megtárgyalása
	Előterjesztő: dr. Varga Viktória jegyző

[bookmark: _Hlk26168995]Gyarmati Kornél polgármester: Kéri jegyző asszonyt a napirend ismertetésére.

dr. Varga Viktória jegyző: Minden évben a zárszámadásig kell ismertetni az előző év éves ellenőrzési jelentését. 2024-ben a belső ellenőr a pénzbeli és természetbeni szociális ellátások szabályszerűségét vizsgálta. A jelentés hibát nem tárt fel.

Gyarmati Kornél polgármester: Köszöni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

[bookmark: _Hlk178579203][bookmark: _Hlk182815802][bookmark: _Hlk190866612]24/2025. (V.29.)	Ta. ÖNKORMÁNYZATI 	HATÁROZAT

Tagyon Község Önkormányzat Képviselő-testülete a 2024. évre vonatkozó Éves ellenőrzési jelentés tartalmát megismerte, azt elfogadja.


[bookmark: _Hlk182810721][bookmark: _Hlk159913499][bookmark: _Hlk178579170][bookmark: _Hlk182815765][bookmark: _Hlk190866542]2)  	A 2024. évi költségvetés végrehajtásáról szóló rendelet megalkotása
	Előterjesztő: Gyarmati Kornél polgármester

Gyarmati Kornél polgármester: Javasolja elfogadni a 2024 évi gazdálkodás lezárását a mellékletek szerint. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

5/2025. (V.30.)	ÖNKORMÁNYZATI 		RENDELET

Tagyon Község Önkormányzata Képviselő-testülete a 2024. évi költségvetés végrehajtásáról szóló rendelet-tervezetet elfogadja és 5/2025. (V.30.) számon önkormányzati rendeletei közé iktatja.


3)  	A Zánkai Közös Önkormányzati Hivatal 2024. évi költségvetésének végrehajtása és zárszámadása
	Előterjesztő: Gyarmati Kornél polgármester

Gyarmati Kornél polgármester: A hivatal esetében is el kell fogadni a zárszámadást, a táblázatokat megismerhették. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

25/2025. (V.29.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a Zánkai Közös Önkormányzati Hivatal 2024. évi költségvetésének végrehajtásáról szóló beszámolót az előterjesztés mellékletei szerint elfogadja.


4)  	A 2024. évi gyermekjóléti és gyermekvédelmi tevékenység átfogó értékelése
	Előterjesztő: Gyarmati Kornél polgármester

Gyarmati Kornél polgármester: Azt gondolja, hogy a településen szerencsére ezen a téren nincs gond. 2024. január 1-jén a 112 fő lakosból a 0-18 éves korú gyermekek száma 25 fő volt. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

26/2025. (V.29.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a gyermekjóléti és gyermekvédelmi feladatok 2024. évi ellátásáról szóló átfogó értékelést az előterjesztés mellékletét képező tartalommal elfogadja.


Több napirendi pont nem lévén Gyarmati Kornél polgármester megköszöni a nyilvános ülésen való részvételt, és azt 7.45 órakor bezárja.


K.m.f.



                   Gyarmati Kornél					       dr. Varga Viktória
         polgármester			   	                               jegyző		            

